laion/Wikipedia-Exotic huggingface dataset:
חיים כץ (קצין)

חיים כץ (4 בספטמבר 1949 – 4 במאי 2022) היה קצין צה"ל בדרגת אלוף-משנה. לחם כמפקד מחלקה במלחמת ההתשה, כמפקד פלוגה במלחמת יום הכיפורים וכמפקד חטיבה במלחמת שלום הגליל. לאחר שחרורו מצה"ל עסק בתפקידים כלכליים ובפיתוח אזורי תעשייה. חיים כץ נולד ברחובות, בן להורים ילידי גרמניה, שעלו לארץ ישראל במחצית השנייה של שנות ה-30 והתיישבו ברחובות. בילדותו התחנך בבית ספר בן צבי ובאורט רחובות. בשנת 1967, לאחר מלחמת ששת הימים, התגייס לצה"ל ועשה את שירותו הצבאי בחיל השריון בתפקידי פיקוד והדרכה. במלחמת ההתשה, בשנת 1969, היה מפקד מחלקת טנקים בגדוד 9 בגזרה הצפונית של תעלת סואץ מאזור קנטרה וצפונה, גזרה שהייתה רוויה בתקריות אש ובלחימה לפתיחת צירי תנועה והגנה על המעוזים. במלחמת יום הכיפורים, בשנת 1973, היה מפקד פלוגה בגדוד 409 של חטיבה 600. השתתף בקרבות הבלימה באזור רכס חמדיה, במרחב החווה הסינית ובמרחב צליחת תעלת סואץ. 11 חיילים וקצינים מפלוגת הטנקים שעליה פיקד נהרגו ונוספים נפצעו במהלך הלחימה הנועזת והקשה. אחרי המלחמה התבקש לחזור לשירות קבע, כמפקד קורס קציני שריון מג"ח בגדוד 196 בחטיבה 460 בהמשך שירת בתפקידי פיקוד כמפקד גדוד 433 בחטיבה 500, סגן מפקד חטיבה 211, מפקד חטיבה 767 (לימים חטיבה 130). במבצע שלום הגליל, בשנת 1982, היה מפקד חטיבה 767 באוגדה 880, "עוצבת עידן". החטיבה לחמה במרחב הגזרה המזרחית והגיעה במסגרת התקדמותה עד מרחב ינטה, כ-35 ק"מ מדמשק. בשנת 1986 מונה לסגן מפקד אוגדה 90. היה חניך במכללה לביטחון לאומי ושימש כמדריך צוות במכללה לפיקוד ומטה (פו"ם) . לאחר שחרורו מצה"ל, משנת 1990, עבד במשך 3 שנים במשרד האוצר עם שר האוצר יצחק מודעי כיועצו לפרויקטים לאומיים, בתקופת קליטת גל העלייה של שנות ה-90. היה חבר במספר ועדות היגוי מטעם משרד האוצר שעסקו בפרויקטים לאומיים, בקליטת העלייה והאצת הבניה למגורים. בנוסף היה חבר דירקטוריון התעשייה האווירית. משנת 1993 עבד עם התעשיין סטף ורטהיימר במשך 9 שנים בניהול, תכנון, הקמה, ושיווק של גני התעשייה עומר בנגב ולבון בגליל, והיה בצוות הניהול של חברת פלסאל בע"מ. משנת 2003 ריכז את ניהול הקמת מנהלות לאזורי התעשייה בפריפריה ובניהול פרויקט "עידוד" במשך 4 שנים עבור משרד המסחר והתעשייה. במסגרת זו הוקמו 27 מנהלות לאזורי תעשייה חדשים ופותחו פרויקטים לעידוד יישובי הפריפריה בגליל, בנגב, ביהודה ושומרון. היה שותף בתכנון אזור התעשייה בצומת להבים "עידן הנגב" והיה חבר דירקטוריון בחברה לפיתוח רחובות. בשנים 2007–2018 עסק בפיתוח ושדרוג אזור התעשייה והעסקים חולון, במסגרת תפקידו כמנהל מינהל תעשייה ומסחר בעיריית חולון. יחד עם ראש העיר מוטי ששון הביא לשינוי אזור התעשייה והעסקים חולון, מאזור תעשייה בו הייתה הגירה שלילית של עסקים הפך האזור למושך וכדאי לעסקים רבים. את שינוי המצב הביא חיים על ידי יזום פעילויות מגוונות לפיתוח אזור התעשייה חולון שכללו: תכנון ואישור סטטוטורי, פיתוח תשתיות, שווק אזור התעשייה ליזמים חדשים, קליטת פרויקטים חדשים, פיתוח מחלף חולון מזרח, חיבור רחוב המרכבה לכביש 44, יצירת תנופת גל בניה בנייה של 200,000 מ"ר, קליטת 140 חברות חדשות שהתאכלסו באזור התעשייה בתקופה זו, ויצירת גל בנייה נוסף באזור התעשייה והעסקים חולון של 300,000 מ"ר שנמצא לאחר תכנון ובתחילת ביצוע משנת 2018. היה חבר דירקטוריון בחברה הכלכלית לפיתוח חולון. בוגר אוניברסיטת תל אביב במנהל עסקים, בוגר המכללה לביטחון לאומי, ומוסמך במדיניות ציבורית וניהול ציבורי מאוניברסיטת חיפה. חיים כץ התגורר ברחובות. היה נשוי לרותי עד לפטירתה ואב לשלוש בנות. נפטר ב-4 במאי 2022. מדיה וקבצים בנושא חיים כץ בוויקישיתוף
אבי באום

אברהם (אבי) באום (נולד ב-1 באוגוסט 1966) הוא איש עסקים ישראלי שמכהן כיושב ראש הדירקטוריון ובעל השליטה (33.36%) בחברת חילן הציבורית. בנוסף לכך, הוא מכהן גם כדירקטור בחברות השונות המוחזקות על ידה. ביוני 2002 רכש את השליטה בחברה הציבורית חילן טק. בדצמבר 2002 החל לכהן כדירקטור בחברה, ובמרץ 2003 התמנה למנהל הכללי שלה. במאי 2010 רכש משותפו עופר הירשזון (בנו של שר האוצר לשעבר אברהם הירשזון) את מלוא מניותיו בחברת חילן והפך לבעל השליטה היחידי בחברה. העסקה התבצעה באמצעות רכישת מניות חילן אשר הוחזקו על ידי הירשזון באופן ישיר, וכן רכישת מניותיו בחברה הפרטית "די.סי.אל.בי.אי. השקעות" אשר החזיקה בשליטה בחילן. באוגוסט 2012 קיצר את שם החברה מ"חילן טק" ל"חילן". ביוני 2014 כמנכ"ל חילן הוביל את רכישת השליטה בחברת ה-IT "נס ישראל" והחל לכהן כיושב ראש הדירקטוריון שלה. בינואר 2017 התמנה ליושב ראש הדירקטוריון של חילן ומינה את אלי זיברט למנהל הכללי במקומו. במאי 2018 מכר לבית ההשקעות אלטשולר שחם כ-5% ממניות חילן תמורת כ-101 מיליון ש"ח. נכון לשנת 2018 עלות העסקתו השנתית של באום כיושב ראש קבוצת חילן הסתכמה בכ-3.6 מיליון ש"ח. באום הוא רואה חשבון מוסמך ובעל תואר ראשון בכלכלה וחשבונאות. בת זוגו היא גלית חמי, עורכת העיתון הכלכלי "כלכליסט", ולהם בת משותפת. שירי חביב ולדהורן, ‏אבי באום מכר מניות חילן לאלטשולר שחם ב-101 מ' ש', באתר גלובס, 29 במאי 2018 אורן פרסיקו, לא תקראו על זה ב"דה מרקר", באתר העין השביעית, 16 ביולי 2020 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
בית המדע והטכניקה

בית הכנסת הניאולוגי בקצ'קמט ובשמו הנוכחי בית המדע והטכניקה הוא בית כנסת ניאולוגי היסטורי מן המאה ה-19, המשמש כיום מרכז החיים התרבותיים של העיר קצ'קמט. הבניין תוכנן בשנים 1864--1868, בסגנון מורי ורומנסקי. קישוט פנים המבנה הושלם בשנת 1871 ובית הכנסת שירת את הקהילה היהודית הניאולוגית בקצ'קמט. במקור נשענה כיפת המבנה על עמודי ברזל, אך אלו הוחלפו לאחר שברעידת האדמה שפקדה את קצ'קמט ב-8 ביולי 1911 נפלה כיפת בית הכנסת. במהלך מלחמת העולם השנייה שימש המבנה כמקום מושבם של קציני האס אס בעיר. ורוב ככל יהודי העיר נספו. במאה ה-21 משמש המבנה כמרכז כנסים ואולם תערוכות. קבועה בו תערוכה ובה העתקים של פסלים של מיכאלאנג'לו, ומפעם לפעם מתארחים בו גם קונצרטים של מוזיקה קלה. הכיפה המקורית מתנוססת על ראש בית הכנסת הכיפה מופלת לאחר רעידת האדמה מדיה וקבצים בנושא בית המדע והטכניקה בוויקישיתוף
מיצובישי סיגמא

מיצובישי סיגמא (ביפנית: シグマ, באנגלית: Mitsubishi Sigma) היא מכונית סלון (גרסאות שיוצרו לאירופה וישראל בין השנים 1991–1996), ומכונית משפחתית גדולה (גרסאות שיוצרו לשוקי אוסטרליה, ניו זילנד וצפון אמריקה) מתוצרת התאגיד הרב-לאומי מיצובישי מוטורס היפני, אשר יוצרה בין השנים 1976–1990 ביפן. "מיצובושי מוטורס" ניצלה את דגם "מיצובישי סיגמא" במספר כלי רכב שונים המבוססים על הדגמים: "Mitsubishi Galant" (אנ') ו-"מיצובישי דיאמנטה" אשר נמכרו בשווקים שונים בתקופה זו. כל גרסאות ה"מיצובישי סיגמא" יוצרו בין השנים 1976–1996. הדגם קרוי על שם האות סיגמא - סִיגְמַא (גדולה Σ {\displaystyle \Sigma } , קטנה σ {\displaystyle \sigma } , קטנה סופית ς) היא האות ה-18 באלפבית היווני. 4 דלתות. מנוע קדמי. מנוע בנזין. בין השנים 1991–1996 יוצר דגם מפואר של "מיצובישי סיגמא" 3,000 סמ"ק. הדגם הוגדר כמכונית סלון. דגם זה שווק גם בישראל (מכונית סלון שצוידה במנוע V6 בנפח 3.0 ליטר שסיפק 177 כ"ס). תאוצה בין 0–100 קמ"ש היא 9.0 שניות (מנוע 2,972 סמ"ק המפיק 177 כ"ס, משודך לתמסורת ידנית, הורכב בדגמי סדאן). תאוצה בין 0–100 קמ"ש היא 10.4 שניות (מנוע 2,972 סמ"ק המפיק 177 כ"ס, משודך לתמסורת אוטומטית הורכב בדגמי סדאן). תאוצה בין 0–100 קמ"ש היא 9.6 שניות (מנוע 2,972 סמ"ק המפיק 170 כ"ס, משודך לתמסורת ידנית, הורכב בדגמי סטיישן). תאוצה בין 0–100 קמ"ש היא 9.5 שניות (מנוע 2,972 סמ"ק המפיק 170 כ"ס, משודך לתמסורת אוטומטית, הורכב בדגמי סטיישן). תאוצה בין 0–100 קמ"ש היא 8.1 שניות (מנוע 2,972 סמ"ק המפיק 205 כ"ס, משודך לתמסורת ידנית, הורכב בדגמי סדאן). תאוצה בין 0–100 קמ"ש היא 8.9 שניות (מנוע 2,972 סמ"ק המפיק 205 כ"ס, משודך לתמסורת אוטומטית הורכב בדגמי סדאן). בין השנים 1980–1987 במשך שני דורות, גרסאות של דגמי "מיצובישי גלנט" סדאן וסטיישן שיוצרו ושווקו באוסטרליה נמכרו בשפ "מיצובישי סיגמא". בין השנים 1977–1980, לפני שיצרנית הרכב מיצובישי מוטורס השתלטה על פעולות "קרייזלר אוסטרליה", כונה דגם זה "קרייזלר סיגמא". ביו השנים 1982–1987 יוצרו לשוקי אוסטרליה וניו זילנד הדגמים: "GH", "GJ", "GK", "GN" (ארבעה דורות) בין השנים 1977–1988 במשך שלושה דורות, הגרסאות של "מיצובישי גלנט" (סדאן וסטיישן) שנמכרו בניו זילנד, נמכרו בשם "מיצובישי סיגמא". דגמי "מיצובישי גלנט" (דור חמישי) נמכרו בצפון אמריקה משנת 1987 לשנת הדגם 1988 בתור "מיצובישי גלנט Σ" (סיגמא) ובין השנים 1988–1990 כ"מיצובישי סיגמא". "מיצובישי סיגמא" (אירופה) "מיצובישי סיגמא" (אירופה) "מיצובישי סיגמא", 3.0 ליטר - מבט לתא הנהג (אירופה) "מיצובישי סיגמא", 3.0 ליטר - סטיישן (אירופה) "מיצובישי סיגמא" - סטיישן (אירופה) "מיצובישי סיגמא", 3.0 ליטר (אירופה) "מיצובישי סיגמא" דגם "GJ", שנת 1982 (אוסטרליה) "מיצובישי סיגמא" דגם "GLX", שנת 1986 (ניו זילנד) "מיצובישי סיגמא", שנת 1990 (צפון אמריקה) "מיצובישי סיגמא" שנת 1983 - סטיישן (ניו זילנד) "מיצובישי סיגמא" דגם "GN", שנת 1985 - סטיישן (אוסטרליה) מיצובישי סיגמא GK (דור שלישי) מיצובישי סיגמא GN, מנוע 2,600, שנת 1987 (דור רביעי) מיצובישי מוטורס קרייזלר סיגמא מדיה וקבצים בנושא מיצובישי סיגמא בוויקישיתוף מיצובישי סיגמא, סרטון באתר יוטיוב מיצובושי מוטורס mitsubishi-motors.com/en/index "מיצובישי סיגמא", שנת 1989 thetruthaboutcars.com/2012/09/junkyard-find-1989-mitsubishi-sigma "מיצובישי סיגמא" auto-motor-und-sport.de/marken-modelle/mitsubishi/sigma
דו"ח פילצקי

דו"ח פילצקי (בפולנית: Raporty Pileckiego) הוא דין וחשבון רשמי המכיל למעלה מ-100 עמודים, שנכתב בשנת 1943 על ידי ויטולד פילצקי, קצין פולני וסוכן המחתרת הפולנית שנכלא מרצונו באושוויץ והצליח להימלט משם. דו"ח זה היה התיעוד המשמעותי הראשון של השמדת היהודים במהלך השואה ומלחמת העולם השנייה שהגיע לידי בעלות הברית. ב-9 בנובמבר 1939, לאחר שצבא פולין הפסיד בפלישה לפולין, קפטן ויטולד פילצקי, יחד עם המפקד שלו מאיור יאן וולודארקביץ' ייסדו את הצבא הפולני הסודי (Tajna Armia Polska, TAP) שהיה אחד מארגוני המחתרת הפולנית. ב-1940, פילצקי הגיש לממוניו עליו מבצע שבמסגרתו ייכנס למחנה אושוויץ, יאסוף מידע מודיעיני על המחנה מבפנים ויארגן מרד אסירים. בזמן ההוא היה ידוע מעט מאוד על דרכי הניהול של הגרמנים את המחנה וההבנה הכללית הייתה כי הוא פועל כמעין מחנה כליאה גדול. ממוניו במחתרת הפולנית אישרו את התוכנית וציידו אותו בתעודת זהות מזויפת עם השם תומאש סרפינסקי. ב-19 בספטמבר 1940 הוא יצא בכוונה לרחוב בוורשה במהלך פשיטה ונתפס על ידי הגרמנים ביחד עם עוד 2,000 אזרחים חפים מפשע. לאחר יומיים של כליאה ב"מחנה משמר הסוסים הקלים", שם סבלו האסירים ממכות חזקות, פילצקי נשלח לאושוויץ שם קיבל את מספר האסיר 4859. רשת המודיעין של האיחוד המחתרתי של הארגונים הצבאיים Związek Organizacji Wojskowych - ZOW (אנ') בתוך מחנה ההשמדה אושוויץ החלה לשלוח דיווחים קבועים לצבא המולדת החל מאוקטובר 1940. החל מנובמבר 1940, המידע הראשוני על השמדה המונית שקרתה במחנה החלה להישלח דרך ה-ZOW לצבא המולדת בוורשה. החל ממרץ 1941 המידע הועבר לממשלה הפולנית הגולה בלונדון. הדיווחים הללו נתנו לבעלות הברית מידע על התחוללות השואה והיוו מידע מודיעיני על מה שמתחולל בתחומי אושוויץ. הדו"ח כולל פרטים על תאי הגזים, סלקציה והניסויים בבני אדם שערכו הנאצים. הוא מדווח כי היו שלושה קרמטוריומים בבירקנאו, המסוגלים לשרוף 8,000 גופות ביום. ראול הילברג כתב שהמשרד לשירותים אסטרטגיים בלונדון, שקיבל את הדו"ח, הוסיף הערה שאין אינדיקציה לאמינות שלו. הדו"ח מהווה עיבוי והסבר ל"דו"ח של מאיור פולני" שנכתב על ידי ירזי טאבאו שהוא המוקדם מבין שלושת דו"חות מפי עדי ראייה שנודעו ביחד בשם "פרוטוקולי אושוויץ" ואשר הזהירו על הרצח ההמוני ופשעים אחרים שמתבצעים בתוך מחנה אושוויץ. ב-20 ביוני 1942, ארבעה פולנים, אווגניוש בנדרה, קז'ימייז' פייחובסקי, סטניסלב גוסטב יאסטר ויוזף למפרט נמלטו מאושוויץ. כשהם לבושים במדי ה-SS-Totenkopfverbande. חמושים באופן מלא וישובים ברכב של קציני SS, הם יצאו דרך השער הראשי של המחנה עם רכבסטייר 20 שהיה שייך לרודולף הס. יאסטר, חבר ה-ZOW נשא עימו דו"ח מפורט אודות התנאים במחנה שנכתב על ידי פילצקי. הגרמנים לא תפסו אף אחד מהם. ב-27 באפריל 1943 נמלט בעצמו פילצקי מאושוויץ, וכתב דו"ח נוסף. מאוחד יותר, לאחר שחרורו ממחנה השבויים הגרמני במורנאו ב-1945, פילצקי חיבר דו"ח סופי שכלל למעלה מ-100 עמודים. הדו"ח פורסם לראשונה בשנת 2000, 55 שנים לאחר סיום מלחמת העולם השנייה. תרגום לאנגלית של הדו"ח פורסם בשנת 2012 תחת הכותרת The Auschwitz Volunteer: Beyond Bravery. דו"ח ותאור חייו של פילצקי אסיר 4859: הגיבור שהתנדב להיכלא באושוויץ
קורינה מאי

קורינה מאי (בגרמנית: Corinna May; נולדה ב-6 באוקטובר 1970) היא זמרת גרמנייה. מאי נולדה בברמן, מגיל צעיר התעניינה במוזיקה ושרה במקהלה של בית ספר. היא השתתפה במספר תחרויות כישרונות וב-1997 יצא אלבומה הראשון אותו הפיקה בעצמה. ב-1999 יצא אלבומה השני. היא זכתה בקדם האירוויזיון הגרמני לשנת 1999 עם השיר “Hör den Kindern einfach zu”, אך לאחר מכן השיר נפסל כי התברר שיצא קודם לכן על ידי מבצע אחר ועל פי חוקי האירוויזיון כל השירים בתחרות צריכים להיות מקוריים ולא גרסאות כיסוי, השיר שזכה שבמקום השני בקדם נשלח לאירוויזיון שהתקיים באותה שנה בירושלים. ב-2000, שנה לאחר מכן היא ניסתה בשנית לייצג את גרמניה באירוויזיון עם השיר "I Believe in God” והייתה במקום השני. ב-2000 גם ביצעה דואט עם הזמרת ריבה מקנטייר ב-2002 זכתה שוב בקדם האירוויזיון הגרמני עם השיר “I Can’t Live Without Music”, היא ייצגה את גרמניה באירוויזיון 2002 באסטוניה והייתה בו במקום ה-21. ב-2006 התארחה במופע האומנותי של קדם האירוויזיון הגרמני. אתר האינטרנט הרשמי של קורינה מאי קורינה מאי, סרטונים בערוץ היוטיוב קורינה מאי, במסד הנתונים הקולנועיים IMDb (באנגלית) קורינה מאי, באתר אפל מיוזיק (באנגלית) קורינה מאי, באתר ספוטיפיי קורינה מאי, באתר Last.fm (באנגלית) קורינה מאי, באתר AllMusic (באנגלית) קורינה מאי, באתר MusicBrainz (באנגלית) קורינה מאי, באתר דיזר קורינה מאי, באתר Discogs (באנגלית) קורינה מאי, באתר Songkick (באנגלית) קורינה מאי, באתר Genius קורינה מאי, באתר SecondHandSongs [1] ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דראגובטה

דראגובטה (Dragobete) הוא המקבילה הרומנית ליום ולנטיין והוא נחוג ביום 24 בפברואר. לפי המיתולוגיה הרומנית דראגובטה היה גבר נאה, פוחז והולל, בנה של באבה דוכיה (Baba Dochia). על פי המסורות שהועברו מהדאקים דראגובטה היה סנדק החיות ורק אצל הרומנים עבר שינוי למגן האוהבים הנפגשים ביום האהבה. אהבת הנפגשים ביום דראגובטה דומה ל"אירוסי הציפורים" בתחילת העונה ואמורה להחזיק מעמד כל השנה. יש אמונות עממיות רבות המתייחסות לדראגובטה ובהן האמונה שמי שלוקח חלק בחגיגות דראגובטה יהיה מוגן ממחלות (במיוחד מקדחת) במהלך השנה. דראגובטה אמור לעזור לכך שתהיה שנת שפע. ביום דראגובטה מתלבשים חגיגית, הצעירים והצעירות נפגשים לפני הכנסייה ויוצאים לחורשות ולשדות, כדי לאסוף פרחי אביב ראשונים. במחוז מחדינצי היה מנהג שנקרא "המעופף" - הבנות חזרו לכפר בריצה, כשהבנים המעוניינים רודפים אחריהן. אם הגבר השיג את הבחורה ומצא חן בעיניה, הייתה מנשקת אותו בפומבי. הנשיקה הזאת נחשבה כ אירוסין לכל דבר ועניין. יום דראגובטה היה הזדמנות לקהילה לראות איזה חתונות צפויות בסתיו. ביום דראגובטה מקובל לדאוג לבעלי החיים, כולל בעלי הכנף ואין שוחטים בעלי חיים ביום זה. נשים נהגו לנגוע בגבר מכפר אחר, כדי להיות מלאות תשוקה כל השנה. הבתולות אספו מהערב את שאריות השלג, שאריות שנקראו "שלג הפיות" והמים שנוצרו מהמסת השלג שימש אותן במהלך השנה להתייפות ולמגיית אהבה. מדיה וקבצים בנושא דראגובטה בוויקישיתוף CrestinOrtodox.ro (ברומנית) ערך זה הוא קצרמר בנושא רומניה. אתם מוזמנים לתרום לוויקיפדיה ולהרחיב אותו.
התנגדות אנטי-קומוניסטית בפולין לאחר מלחמת העולם השנייה

התנגדות אנטי-קומוניסטית בפולין לאחר מלחמת העולם השנייה מתייחסת למאבק המזוין על ידי המחתרת הפולנית נגד השליטה של ברית המועצות על פולין לקראת סוף מלחמת העולם השנייה ולאחריה על הרפובליקה העממית הפולנית. לוחמת גרילה שנוצרה במהלך המלחמה על ידי תנועת ההתנגדות, כללה מגוון של התקפות צבאיות כנגד בתי כלא סובייטים, ושלל משרדים ומתקנים של שירותי הביטחון הפולניים והסובייטים. בינואר 1945, הממשלה הקומוניסטית הפרו-סובייטית שהוקמה בפולין בתמיכת הכוחות המזוינים של ברית המועצות הכריזה על המחתרת הפולנית האנטי-נאצית כלא חוקית, במיוחד על ארמייה קריובה, והורתה לחבריה להתפרק מנשקם בעודה מבטיחה להם חופש וביטחון. רבים מלוחמי המחתרת הניחו את נשקם ונרשמו אצל הרשויות, אבל לאחר מכן נעצרו רבים מהם והושלכו לכלא. אלפים עונו ולאחר מכן הוגלו לגולאגים הסובייטים או נשפטו במשפטי שדה שבסופם נרצחו. כתוצאה מהדיכוי, רבים מחברי ארמייה קריובה (AK) הפסיקו לבטוח הממשלה החדשה, וחלקם התקבצו מחדש על מנת להתנגד לשלטונות הפרו-סובייטיים. הם הקימו מספר ארגונים יורשים לארמייה קריובה ושחררו מאות אסירים פוליטיים. הם נודעו כ"חיילים המקוללים" של המחתרת הפולנית, בסופו של דבר רובם נתפסו או נהרגו על ידי שירותי הביטחון ויחידות התנקשות מיוחדות של הממשלה הפולנית הקומוניסטית וברית המועצות. בלילה שבין ה-3 וה-4 בינואר 1944 הצבא האדום חצה לעבר הגבול המזרחי של הרפובליקה הפולנית השנייה באזור ווהלין, ליד הכפר רוקיטנו. בתוך מספר חודשים, הם הדפו את הוורמאכט מערבה, והגיעו לנהר הויסטולה ב-24 ביולי 1944. ב-22 ביולי 1944, בהתאם להוראות ממוסקבה, קומוניסטים פולנים שהגיעו לעיר חלם הקימו את הוועד הפרו סובייטי שנהיה לממשלה הזמנית הפולנית לאחר שעבר ללובלין. לאחר שעברו לוורשה בינואר 1945 עם שחרורה על ידי הצבא האדום, נטשו את השיטה הפרלמנטרית והקימו משטר קומוניסטי נוקשה מבית מדרשו של סטלין. בינתיים ה-נ.ק.ו.ד. ויחידות סמרש יחד עם שירותי הביטחון הפולניים החלו במבצעים רחבי היקף ברחבי המדינה כנגד חברי ארמייה קריובה וארגונים אחרים של המחתרת הפולנית שהיו נאמנים לממשלה הפולנית הגולה. כ-25,000 חיילי מחתרת נעצרו, פורקו מנשקם ונאסרו עד אוקטובר 1944. ב-15 באוקטובר 1944, לברנטי בריה חתם על צו 0012266/44 אשר הורה על הקמת הדיוויזיה ה-64 של הנ.ק.ו.ד שמשימתה הייתה לחימה בהתנגדות הפולנית. עשרות אלפי פרטיזנים פולנים הוגלו למעמקי ברית המועצות. לאחרים ניתנה הבחירה בין מאסר ובין שירות בכוחות המזוינים הפולניים במזרח (בפולנית: Polskie Siły Zbrojne na Wschodzie). המצב בפולין שלאחר מלחמת העולם השנייה היה על גבול מלחמת אזרחים, כאשר תנועת ההתנגדות הפולנית ביצעה התקפות רבות על מתקנים ומוסדות סובייטים ופולנים קומוניסטיים. בתגובה, הרשויות פתחו במעצרים המוניים, הוצאות להורג והתנקשויות. עד 1946 רובה של תנועת ההתנגדות הוכנעה אם כי קיני התנגדות המשיכו להתקיים גם בשנים שלאחר מכן. חייל ההתנגדות האחרון, יוזף פרנצ'אק, נהרג ב-1963.
לא לשידור

לא לשידור הוא סרט קולנוע ישראלי שיצא לאקרנים בשנת 1981 העוסק על מאחורי הקלעים של תחנת רדיו צבאית בישראל. בסרט השתתפו גדליה בסר, ארנון צדוק, דפנה ארמוני, עמי טראוב ועירית שלג וכן גילה אלמגור, דודו טופז, מאיר סוויסה, טליה שפירא, יוסי פולק ואייל גפן. צילומי הסרט החלו במרץ 1980 והסתיימו ביולי באותה השנה. את התסריט כתב יעוד לבנון בהתבסס על חוויותיו ככתב וכעורך בתחנת גלי צה"ל. זה היה גם הסרט הראשון באורך מלא שלבנון ביים. קודם לכן ביים כבר מספר סרטים קצרים. איציקו (גדליה בסר) הוא מפיק בתחנת רדיו צבאית המבוגר בכעשרים שנה מהחיילים בשירות סדיר שעובדים לצידו. לאיציקו בת מתבגרת מגרושתו (גילה אלמגור) ובת זוג בהיריון מתקדם (דפנה ארמוני). כאשר מגיעה לתחנה חיילת חדשה (עירית שלג), הוא מנהל איתה רומן. איציקו גם משמש כאמרגן של זמר מזרחי (ארנון צדוק) באופן המהווה ניגוד עניינים. "לא לשידור", במסד הנתונים הקולנועיים IMDb (באנגלית) "לא לשידור", באתר ספר הקולנוע הישראלי "לא לשידור", באתר אידיבי "לא לשידור", במסד הנתונים הקולנועיים KinoPoisk (ברוסית) "לא לשידור", במיזם "אישים" לתיעוד היצירה הישראלית לא לשידור באתר קרן הקולנוע הישראלי "לא לשידור" מאחורי הקלעים, דבר, 20 ביוני 1980 יעקב בראון, סרט על אובדן ערכים, דבר, 13 באפריל 1981 גידי אורשר, לא לשידור מאחורי הקלעים, מעריב, 23 באפריל 1980 זאב פרי, הסתיימו צילומי "לא לשידור", דבר, 16 ביולי 1980 גידי אורשר, גלי צה"ל כנושא סרט, מעריב, 12 במרץ 1980
קרחון סיגמן

קרחון סיגמן (באנגלית: Sigmen Glacier; בבולגרית: ледник Сигмен) הוא קרחון הגובל בהרי ברוגמן באי לייז' בארכיפלג פאלמר, שבאנטארקטיקה. אורכו של הקרחון 2.2 קילומטרים ורוחבו 2 קילומטרים. הקרחון מתנשא לגובה של 353 מטרים מעל פני הים. הקרחון מנקז את המורדות הצפון מערביים של הרי ברוגמן; הקרחון מנקז לכיוון מערב - דרום-מערב את פסגת ואז'ארוב, ואת המדרונות הצפון-מערביים של הר קוזיאק. הקרחון זורם לכיוון צפון-מערב ונשפך אל מפרצון פאלאקאריה. הקרחון ממוקם צפונית-מזרחית לקרחון זבלסורד, ודרומית-מערבית לקרחון שטרנה. הקרחון מופה לראשונה על ידי סוקרים בריטיים בשנת 1978. הקרחון נקרא על שם הכפר סיגמן שבדרום מזרח בולגריה. הגאזט האנטארקטי הבולגרי (בבולגרית) קרחון סיגמן באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, וסימון מיקום האתרים סביבו באתר copernix מפת אזור קרחון סיגמן גאזט השמות האנטארקטיים של בולגריה מידע גאוגרפי והיסטורי מידע גאוגרפי
פילמור איסט

פילמור איסט (באנגלית: Fillmore East) היה אולם הופעות רוק בבעלותו של ביל גרהם בלואר איסט סייד בניו יורק (פינת השדרה השנייה ורחוב 6 מזרח באיסט וילג' במנהטן תחתית). בשל חשיבותו, זכה המקום לכינוי "Church of Rock 'n' Roll" (כנסיית הרוק'נ'רול). באולם, שהכיל כ-2,700 מושבים, הופיעו והקליטו אלבומי הופעה מיטב אמני התקופה, בהם גרייטפול דד, ג'ניס ג'ופלין, ג'ימי הנדריקס, קינג קרימזון, ג'פרסון איירפליין, אולמן ברדרס בנד, הדלתות, הבירדס, ג'ו קוקר, מיילס דייוויס, בי. בי. קינג, ואן מוריסון, קרוסבי, סטילס, נאש ויאנג, ניל יאנג, Ten Years After, פרנק זאפה, The Who, ג'ון לנון ויוקו אונו, סליי אנד דה פמילי סטון, מרווין גיי, טראפיק, אל קופר, פול באטרפילד, פרוקול הארום, איירון באטרפליי, לד זפלין ורבים אחרים. המועדון נקרא על שם המועדון בו העלה גרהם מופעים בסן פרנסיסקו, הפילמור אודיטוריום (מאוחר יותר פתח גרהם מועדון משלו בסן פרנסיסקו בשם פילמור וסט). הקמת המבנה הסתיימה ב-1926 והוא שימש כתיאטרון יידיש בשם "הקומודור". לאחר מכן שימש כבית קולנוע (בשם "תיאטרון הווילג'") עד שנרכש על ידי גרהם ב-1968, כאתר הופעות בניו יורק, שישלים את האולם בבעלותו בסן פרנסיסקו. ב-6 במרץ 1968 נפתח הפילמור בהופעתה של ג'ניס ג'ופלין עם ה-Big Brother and the Holding Company, אלברט קינג וטים באקלי. בדרך כלל התקיימו שני קונצרטים בשבוע, ביום שישי ובשבת, שכללו הופעה ובה שלושה סטים, חלק מההופעות היו כפולות והתקיימו גם ב-20:00 וגם ב-23:00. ההופעות התחלפו בין החוף המזרחי לחוף המערבי. במקום הוקלטו כחמישים אלבומי הופעה חיה רשמיים (בנוסף ללא מעט בוטלגים). בהם שישה תקליטים של הגרייטפול דד, שלושה של האולמן ברדרס, שלושה של ג'פרסון איירפליין, שניים של קינג קרימזון, שניים של פרנק זאפה ושניים של ג'ימי הנדריקס. "להקת הבית" של המועדון, שהופיעה בו פעמים רבות, הייתה האולמן ברדרס ותקליטם בהופעה חיה, (At Fillmore East (1971, נחשב לאחד מתקליטי ההופעה הטובים ביותר בכל הזמנים, ולרוב לטוב שבהם. האלבום האחרון שהוקלט בחייו של ג'ימי הנדריקס ואלבום ההופעה היחיד שלו היה Band of Gypsys, שהוקלט בערב השנה החדשה. חלל הבמה היה צבוע שחור ועל הקיר האחורי הוקרנו מופעי אורות וסרטים פסיכדליים. השינויים בעולם ההופעות החיות הובילו לכך שהופעות רוק לא התקיימו עוד באולמות של אלפי מושבים בודדים אלא באצטדיונים ואולמות ספורט (ארנות) עם 10,000 מושבים ומעלה. ב-27 ביוני 1971 ערך גרהם מופע פרידה בהשתתפות האולמן ברדרס ואמנים אורחים (בהם הביץ' בויז) ולאחריו סגר את אולם המופעים. לאחר הסגירה נפתחו ונסגרו במקום מספר אולמות מופעים. בין השנים 1980 ל-1988 פעל במקום דיסקוטק לקהילת הלהט"ב. לאחר מכן נהרס חלק מהמבנה ובמקומו הוקם פרויקט מגורים. באזור המבואה ההיסטורי נפתח ב-2013 סניף בנק. מדיה וקבצים בנושא פילמור איסט בוויקישיתוף אתר הזיכרון הרשמי 15 ההופעות הטובות ביותר בפילמור איסט, מגזין הרולינג סטון עשרת אלבומי ההופעה החיה הטובים ביותר שהוקלטו בפילמור איסט גיל מטוס, ספיישל של חצות - 50 שנה ל-Fillmore East on כרזות להופעות של ג'ניס ג'ופלין בפילמור Remembering the Fillmore East – The Church of Rock and Roll Fillmore East Plaque Unveiled at Site of 'Church of Rock 'n' Roll Allman Brothers at Fillmore East Greatest Live Rock Album Ever Allman Brothers 'At Fillmore East': The best live album ever turns 45 רשימת 500 האלבומים הטובים ביותר של הרולינג סטון, מקום 49 עשרת אלבומי ההופעות החיות הטובים בכל הזמנים, מקום ראשון חמישים אלבומי ההופעה החיה הטובים בכל הזמנים של הרולינג סטון, מקום שני
גיוראויבראט

גיוראויבראט (בהונגרית: Győrújbarát) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1969 על בסיס שני הכפרים קישבראט (Kisbarát) ונג'בראט (Nagybarát). פרק זה לוקה בחסר. אנא תרמו לוויקיפדיה והשלימו אותו. בשני הכפרים חיו יהודים בתקופות זמן שונות: מדיה וקבצים בנושא גיוראויבראט בוויקישיתוף אתר האינטרנט הרשמי של גיוראויבראט (בהונגרית) (בהונגרית) מפקד האוכלוסין ההונגרי 2018 נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 מפקדי האוכלוסין של יהודי הונגריה, 1993
סיגמא (פירושונים)

האם התכוונתם ל... סיגמא – סִיגְמַא או סִיגְמַה (גדולה Σ {\displaystyle \Sigma } , קטנה σ {\displaystyle \sigma } , קטנה סופית ς) היא האות ה-18 באלפבית היווני. סיגמא-אלגברה – במתמטיקה, סיגמא-אלגברה על קבוצה   X {\displaystyle \ X} היא משפחה של תת-קבוצות של X {\displaystyle \,X} , הכוללת את הקבוצה הריקה, וסגורה ללקיחת מַשְׁלִים ולאיחוד בן מניה. סיגמא-אדיטיביות – במתמטיקה, סיגמא-אדיטיביות היא הכללה של תכונת האדיטיביות, ממספר סופי של מחוברים לטור אינסופי של מחוברים. קשר סיגמא – (קשר σ) הוא קשר קוולנטי הנוצר בין שני אטומים, כאשר אורביטלים מתאימים שלהם, הנמצאים במישור הקשר, חופפים זה לזה. מידה סיגמא-סופית – בתורת המידה, ניתן לייחס למידה μ {\displaystyle \mu } על מרחב מדיד ( X , M ) {\displaystyle \left(X,{\mathcal {M}}\right)} מספר תכונות של "סופיות", אשר במובן מסוים מגבילות את גודל המרחב והופכות את הטיפול בו לנוח ומעשי יותר. סיגמא באוריון – הוא מערכת של חמישה כוכבים בקבוצת הכוכבים אוריון בסמוך לערפילית ראש הסוס ולכוכב אלניטק שבחגורת אוריון. סיגמא בעקרב – σ בעקרב, נקרא גם אל ניאט (מערבית النياط "אנ-ניאט" - העורק, אך אותו השם ניתן גם לכוכב הסמוך τ בעקרב), הוא מערכת מרובת כוכבים שנמצאת במרחק של כ-567 שנות אור ממערכת השמש בקבוצת הכוכבים עקרב עם בהירות מדרגה 2.89. הכוכב נמצא סמוך לאנטארס המייצג את ליבו של העקרב ומכאן שמו. מיצובישי סיגמא – היא מכונית סלון (גרסאות שיוצרו לאירופה וישראל בין השנים 1991–1996), ומכונית משפחתית גדולה (גרסאות שיוצרו לשוקי אוסטרליה, ניו זילנד וצפון אמריקה) מתוצרת התאגיד הרב-לאומי מיצובישי מוטורס היפני, אשר יוצרה בין השנים 1976–1990 ביפן. קרייזלר סיגמא – היא מכונית משפחתית אשר יוצרה על ידי חברת "קרייזלר אוסטרליה", (Chrysler Australia) האוסטרלית בין השנים 1977–1980. שש סיגמא – היא מתודולוגיית איכות הבוחנת משתנים בייצור, שיוצרים פגמים וסטיות במפרט הייצור ובאופן שיטתי פועלת להקטנת השונות על-מנת למזער את הפגמים. איי סיגמא – איי סיגמא (באנגלית: Sigma Islands) הם קבוצה של איים קטנים וסלעים הצפונית לאי אטא, באיי מלכיור, בארכיפלג פאלמר, שלמול חוף חצי האי האנטארקטי שבאנטארקטיקה סיגמא (חברה) – חברת אופטיקה.